
ЦЕНТЪР ЗА ПОДКРЕПА ЗА ЛИЧНОСТНО РАЗВИТИЕ –
ОБЩИНСКИ ЦЕНТЪР ЗА ИЗКУСТВО И ИЗВЪНУЧИЛИЩНА ДЕЙНОСТ „ТУНДЖА”, СЕЛО КАБИЛЕ


СТАТУТ

НА ОБЩИНСКИ КОНКУРС ЗА РИСУНКА И ЛИТЕРАТУРНА ТВОРБА
„КРАСИВА СИ ЗЕМЯ, ТУНДЖАНСКА”
1.  ЦЕЛИ
По повод Деня на община „Тунджа” - 22 април, Международен ден на земята, Община „Тунджа“ и Център за подкрепа за личностно развитие - Общински център за изкуство и извънучилищна дейност „Тунджа“, с. Кабиле обявяват конкурс за рисунка и литературна творба.
Основни цели на конкурса:
Да се насърчават и развиват заложбите и интересите на децата, учениците и младежите от община „Тунджа” към литературата и изобразителното изкуство.
Да се възпитава и укрепва родолюбивото чувство на децата и юношите към родния край.
Да се подкрепя личностното развитие на децата, учениците и младежите от община „Тунджа“, като им се предоставя форум и възможност да изразят своите творчески представи за родната община.

2. РЕГЛАМЕНТ НА КОНКУРСА
Темата на конкурса е „Красива си земя, тунджанска” и се провежда в две категории - литература и изобразително изкуство. 
Категория „Литература“
Жанрове: приказка, разказ, есе, стихотворение, тематично свързани с природата, историята (природни забележителности, възникване на селището - исторически сведения, легенди и предания; значими личности, събития и културни паметници; родословни проучвания), етнографията, фолклора (поминък, характерни обичаи и празници, народно творчество) и настоящето на родния край.
Обем на литературните творби - до З страници (100 машинописни реда). Възрастови групи:
Първа възрастова група - от 1 до 4 клас
Втора възрастова група - от 5 до 7 клас
Трета възрастова група - от 8 до 12 клас
Категория „Изобразително изкуство”
Чрез произведенията си децата и младежите творчески да изразят своето отношение към природни забележителности, културни и исторически събития, свързани с община „Тунджа“. 
[bookmark: _GoBack]Рисунките може да изобразяват природни пейзажи, характерни фолклорни традиции и обичаи, народни носии, архитектурни обекти и паметници, сюжети от ежедневието, бита и празниците на тунджанци.
Формат на картините - минимален 21/30 см. (А4) и максимален 35/50 см.
Материали и техники: Участниците са свободни да използват различни живописни, графични и приложни техники. Материалите за работа са по избор (бои, пастели, туш, моливи и други).
Възрастови групи:
Първа възрастова група - от 4 до 7 години
Втора възрастова група - от 1 до 4 клас
Трета възрастова група - от 5 до 7 клас
Четвърта възрастова група - от 8 до 12 клас

С рисунките за конкурса ще бъде организирана изложба в административната сграда на Община „Тунджа”.

3.ОБЩИ УСЛОВИЯ.
В конкурса могат да участват деца, ученици и младежи от 44-те населени места на територията на община „Тунджа“.
Всяка творба трябва да бъде придружена със следната информация:
· трите имена на автора; 
·  възраст, клас/група; 
·  населено място;
·  институция; 
· име на ръководителя, ако е приложимо; 
· телефон за връзка.
Данните за автора на рисунките да бъдат на посочени на гърба на конкурсните творби. Конкурсните работи в двете категории не подлежат на връщане!
Оценяване: Творбите на участниците в двете категории на конкурса ще бъдат оценени от компетентно жури. Не се насърчава плагиатство, копиране и чужда намеса. 
Награди: Във всяка категория и възрастова група ще бъдат определени творби за първа, втора и трета награда. Ще бъдат връчени и поощрителни награди.

4. ОРГАНИЗАЦИЯ НА КОНКУРСА
Краен срок за представяне на конкурсните творби: 15 април 2026 г. на адрес: 
8 600 гр. Ямбол, пл. „Освобождение“ № 1, Общинска администрация „Тунджа”, етаж 4, стая 411 - за конкурса „Красива си земя, тунджанска".
Резултатите от конкурса ще бъдат обявени и качени на сайта на Община „Тунджа”: https://tundzha.bg и на сайта на ЦПЛР- ОЦИИД „Тунджа”: https://www.kabile-art.net 
Награждаването на отличените от конкурса „Красива си земя, тунджанска” в двете категории и откриването на изложбата с творби ще се състои 21 април 2026 г. от 15:00 часа в салона на Държавен куклен театър „Георги Митев“, гр. Ямбол. 

За повече информация:
Милена Паскова - директор на дирекция „Хуманитарни дейности“; етаж З, стая 318, тел. 0887454365;
Жана Стойкова - директор на ЦПЛР - ОЦИИД „Тунджа”, с. Кабиле, тел. 0884 301 303
Добринка Ангелова - началник отдел „Образование и предучилищна подготовка”; етаж 4, стая 411, тел. 0885019052

